钦定古今图书集成/明伦汇编/氏族典/第229卷 > 杨授
## 钦定古今图书集成/明伦汇编/氏族典/第229卷 > 杨授

按《万姓统谱》：授字梦锡。幼警悟，卓荦过人，入太学，屡
中前列。崇宁中，擢进士第，任铜鞮尉。会摄邑事，习俗
极陋，前此无应进士举者。建学择秀民教之，士始务
学。秩满，升上津令，终更东归。道经光化，爱其地沃民
淳，买田筑室，因居焉。无意进取，日事唱酬，优游自适。
卒，司令杨㬇为作墓铭曰：“性成而孝弟，学优而从仕”，
莅官而辨治，三者备而不显于位，勇于退而优游卒
岁，是为“君子之知命。”